Keréken és talpon a balmazújvárosiak | HAON
Keréken és talpon a balmazújvárosiak
2018.05.1 17:41	 Akt.:	 2018.05.2 16:35
Balmazújváros – Autóstalálkozóval, kerékpárversennyel és vásártéri forgataggal ünnepeltek.
Fotók | Balmazújvárosi majális
Ahogy mondani szokták, igazi majálisi hangulat uralkodott Balmazújváros három különböző helyszínén kedden, egész nap. A sportkedvelők kerékpárversenyen vehettek részt, az autók szerelmesei Volkswagen-találkozón lazulhattak, a családosoknak pedig a városi piactér adott otthont a szórakozásra.
A kánikula rengeteg embert kimozdított otthonról, és színes programokkal vártak minden érdeklődőt. A városhoz tartozó virágoskúti területen kerékpárversenyt rendeztek, ahol percenként indultak a versenyzők, mivel az idő ellen kellett küzdeniük a 20 km-es távon. Az indulók száma mintegy 60-ra tehető, köztük a legfiatalabb versenyző 13, míg a legidősebb 70 éves volt.
Fotók: Hajdu Ágnes
A városi piactér is megtelt gyerekkel, ők a „jó öreg” körhintán és ugrálóváron fáradtak el, emellett a színpadon ismert gyerekdalok szóltak, és a hagyományos majálisról a főzőverseny sem maradhatott ki.
Balmazújvárosban 10. alkalommal rendeztek Volkswagen- (VW-) találkozót. A város központjában lévő park megtelt autósokkal, akik már kora reggel ébresztették a várost. A nap további részében felnitartó-, szépség- és limbóverseny is zajlott.
Címkék: 360 fokos videó, autó, Balmazújváros, hirek360, kerékpár, majális, május 1, ünnep, vásár, videó